b'\n_START_ARTICLE_\nB\xc3\xa9same Mucho\n_START_PARAGRAPH_\nAng "B\xc3\xa9same Mucho" ay isang awit na nasa Kastila. Isinulat ito ng Mehikanang si Consuelo Vel\xc3\xa1zquez noong 1940, bago sumapit ang kanyang ika-16 na kaarawan.\n_START_SECTION_\nInspirasyon\n_START_PARAGRAPH_\nAyon mismo kay Vel\xc3\xa1zquez, naisulat niya ang kantang ito bagaman hindi pa siya nakakatanggap ng halik mula sa kaninuman. Sa kanyang pagkakarinig, itinuturing na kasalanan ang pakikipaghalikan. Napukaw siya ng aryang "Quejas, o la Maja y el Ruise\xc3\xb1or" mula sa operang Kastilang Goyescas ni Enrique Granados.\n_START_SECTION_\nPagsikat\n_START_PARAGRAPH_\nSi Emilio Tuero ang unang nagrekord ng awiting ito. Ginamit ito sa mga tugtuging pampelikula, kabilang na ang Great Expectations, A toda m\xc3\xa1quina, Moon Over Parador, Arizona Dream, Moscow Does Not Believe In Tears, The Naked Gun 2\xc2\xbd: The Smell of Fear, In Good Company, Paid, Juno, Mona Lisa Smile, Mivtza Savta, Ljubav i drugi zlo\xc4\x8dini, at Niravana by Gabriel Salvatores .\n_START_SECTION_\nPanitik at pagsasalinwika\n_START_PARAGRAPH_\nIsinalin ni Sunny Skylar ang liriko ng awiting ito mula Kastila patungong Ingles. Sa pagsasalinwika, nanganguhulugan ang pariralang "b\xc3\xa9same mucho" bilang "halikan mo ako ng marami".\n_START_SECTION_\nPagsasalin sa Tagalog\n_START_PARAGRAPH_\nNaririto ang salin sa wikang Tagalog:_NEWLINE_Halikan mo ako, halikan mo ako ng marami_NEWLINE__NEWLINE_Na para bang ngayon na ang huling gabi._NEWLINE__NEWLINE_Halikan mo ako, halikan mo ako ng marami,_NEWLINE__NEWLINE_Natatakot akong mawala ka, mawala ka pagkaraan._NEWLINE_Nais kong maging napakalapit mo sa akin,_NEWLINE__NEWLINE_Matanaw ang aking sarili sa iyong mga mata, makita kang katabi ko._NEWLINE__NEWLINE_Isiping maaaring bukas_NEWLINE__NEWLINE_Magiging malayung-malayo na ako mula sa iyo._NEWLINE_Halikan mo ako, halikan mo ako ng marami_NEWLINE__NEWLINE_Na para bang ngayon na ang huling gabi._NEWLINE__NEWLINE_Halikan mo ako, halikan mo ako ng marami,_NEWLINE__NEWLINE_Natatakot akong mawala ka, mawala ka pagkaraan.\n_START_SECTION_\nPagsasalin sa Ingles\n_START_PARAGRAPH_\nNarito naman ang salin sa wikang Ingles:_NEWLINE_Kiss me, kiss me a lot,_NEWLINE_As if tonight was the last time._NEWLINE_Kiss me, kiss me a lot,_NEWLINE_I fear to lose you, to lose you afterward._NEWLINE_I want to have you very close,_NEWLINE_See myself in your eyes, see you next to me._NEWLINE_Think that maybe tomorrow_NEWLINE_I\'ll be far, far away from you._NEWLINE_Kiss me, kiss me a lot,_NEWLINE_As if tonight was the last time._NEWLINE_Kiss me, kiss me a lot,_NEWLINE_I fear to lose you, to lose you afterward.\n_START_SECTION_\nMga puna ukol sa mga panitik\n_START_PARAGRAPH_\nMaraming mga interpretasyon ng awit ang gumagamit ng pariralang "perderte otra vez" (malimutan kang muli) sa halip na ang orihinal na "perderte despues" (kalimutan ka pagkaraan). Sa isang bidyo mula sa TV Mexicana ipinakikita si Consuelo Vel\xc3\xa1zquez ang mismong tumutugtog ng piyano at binanggit ng mang-aawit ang pariralang "perderte depues". Nangangahulugan ang "perderte despues" ng "mawala ka (sa aking piling) sa hinaharap". Dahil sa isinulat ito ni Velazquez noong 15 taong gulang pa lamang siya, nagpapakita ang pangungusap na ito ng pagkakaroon niya ng kaunting karanasan sa buhay at ng inosente o walang kamalayan pang damdamin. May ibig sabihing "muli kang mawala (sa aking piling)" ang "perderte otra vez". Binago o pinalitan ang parirala upang mas makaantig ng mas maraming mga tagapagkinig ng awit o manonood ng pagtatanghal na may mas maraming karanasan na sa buhay._NEWLINE_Noong 2007, nanominahan ng isang Grammy si Steve Wiest, isang kompositor, areglista, at trombonista ng jazz, para sa Pinakamagaling na Kaayusang Pang-instrumento dahil sa kanyang bersiyon ng "Besame Mucho" na inirekord ni Maynard Ferguson sa The One and Only Maynard Ferguson._NEWLINE_Kilala rin ang "B\xc3\xa9same Mucho" sa mga pamagat sa pagsasalinwika, katulad ng "Kiss Me Much", "Kiss Me a Lot", "Kiss Me Again and Again", "Embrasse-Moi", "Stale Ma Bozkavaj", "Suutele minua", at "Szeretlek \xc3\xa9n".'